
Použitie pozemkov mesta na vjazd k areálu bytového domu GreenTirna a na uloženie prípojok inžinierskych sietí na Ul.G.Steinera a Zelenečskej ul.
(Biatec Development, s.r.o.) 
Návrh predkladá:						Návrh spracoval:
Majetková komisia						Ing. Monika Tökölyová									Odbor majetkový
Spracované:25. 11. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 49551/2025
Návrh uznesenia
k použitiu pozemkov mesta na vjazd k areálu bytového domu GreenTirna a na uloženie prípojok inžinierskych sietí na ul.G.Steinera a Zelenečskej ul. (Biatec Development, s.r.o.)
Mestské zastupiteľstvo mesta Trnava po prerokovaní:
Súhlasí
s použitím pozemku mesta Trnava parc.reg.“E“ parc.č. 1969/120, zapísaného na LV č. 11228, k.ú. Trnava na vybudovanie vjazdu z miestnej komunikácie na ul. G. Steinera na účelovú komunikáciu v rámci stavby „Bytový dom GreenTirna“ v zmysle projektovej dokumentácie schválenej v stavebnom konaní, pre Biatec Development, s.r.o., Bratislavská cesta 45, Trnava, IČO 43 844 758, a to za predpokladu dodržania podmienok daných príslušným stavebným úradom pre predmetnú stavbu.
Schvaľuje
a) zriadenie odplatného, časovo neobmedzeného vecného bremena, spočívajúceho v povinnosti Mesta Trnava strpieť na časti pozemku v k.ú. Trnava parc.reg.“E“ parc.č. 1969/120 zastavaná plocha a nádvorie s výmerou 333 m2, zapísanom na LV č. 11228, v rozsahu určenom po kolaudácii vjazdu na základe porealizačného geometrického plánu, zabezpečeného stavebníkom na jeho náklady, existenciu vjazdu z miestnej komunikácie ul. G. Steinera na účelovú komunikáciu v rámci stavby „Bytový dom GreenTirna“ v prospech Biatec Development, s.r.o., Bratislavská cesta 45, Trnava, IČO 43 844 758, za odplatu stanovenú znaleckým posudkom, ktorý zabezpečí Mesto Trnava a náklady na jeho vyhotovenie budú započítané k odplate za zriadenie vecného bremena. Návrh na vklad zmluvy o zriadení vecného bremena do katastra nehnuteľností, spolu s návrhom na zápis geometrického plánu do katastra nehnuteľností zabezpečí Mesto Trnava na náklady stavebníka, ktorý budú znášať správne poplatky s tým spojené. V prípade, že k uzavretiu zmluvy dôjde až v období, kedy bude v platnosti v zmysle Zásad hospodárenia a nakladania s majetkom Mesta a s majetkom štátu, ktorý Mesto užíva, už nová sadzba odplaty, bude jej výška primerane upravená. 
b) zriadenie odplatného, časovo neobmedzeného vecného bremena, spočívajúceho v povinnosti Mesta Trnava strpieť na častiach pozemkov v k.ú. Trnava parc.reg.“C“ parc.č. 8252/92 zastavaná plocha a nádvorie s výmerou 837 m2, parc.č. 8269/18 zastavaná plocha a nádvorie s výmerou 1630 m2, parc.č. 9072/5 zastavaná plocha a nádvorie s výmerou 12626 m2 a parc.č. 8993/1 zastavaná plocha a nádvorie s výmerou 1476 m2, zapísaných na LV č. 5000, v rozsahu určenom po kolaudácii vjazdu na základe porealizačného geometrického plánu, zabezpečeného stavebníkom na jeho náklady, zriadenie a uloženie NN podzemného káblového elektrického vedenia (elektroenergetického zariadenia), vybudovaného v rámci stavby „Bytový dom GreenTirna“, jeho užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy ako aj odstránenie elektroenergetického zariadenia v rozsahu podľa uvedeného geometrického plánu a tiež vstup osôb, vjazd vozidiel, strojov a iných mechanizmov oprávneného z vecného bremena z dôvodu prevádzky, údržby, opráv a rekonštrukcie elektroenergetického zariadenia v nevyhnutnej miere v celom rozsahu zaťažených pozemkov; v prospech Západoslovenská distribučná, a.s., Čulenova 6, Bratislava, IČO 36 361 518; za odplatu stanovenú Zásadami hospodárenia a nakladania s majetkom Mesta a s majetkom štátu, ktorý Mesto užíva, vo výške 79,52 eura/m, t.j. za celkovú odplatu vo výške 6250,30 eura za elektrické vedenie s dĺžkou 78,60 m. Platiteľom odplaty za zriadenie vecného bremena bude Biatec Development, s.r.o., Bratislavská cesta 45, Trnava, IČO 43 844 758. Návrh na vklad zmluvy o zriadení vecného bremena do katastra nehnuteľností, spolu s návrhom na zápis geometrického plánu do katastra nehnuteľností zabezpečí Mesto Trnava na náklady stavebníka, ktorý bude znášať správne poplatky s tým spojené. V prípade, že k uzavretiu zmluvy dôjde až v období, kedy bude v platnosti v zmysle Zásad hospodárenia a nakladania s majetkom Mesta a s majetkom štátu, ktorý Mesto užíva, už nová sadzba odplaty, bude jej výška primerane upravená. 


Ukladá
Mestskému úradu v Trnave
a) odbor majetkový - pripraviť podklady pre vypracovanie zmlúv v zmysle schvaľovacej časti uznesenia
Termín: 31.12.2026
b) [bookmark: _Hlk210046263]odbor právny - vypracovať zmluvy v zmysle schvaľovacej časti uznesenia a predložiť druhej zmluvnej strane na podpis
Termín: 31.12.2026

Dôvodová správa
Spol. Biatec Development, s.r.o., Bratislavská cesta 45, Trnava, IČO 43 844 758, požiadala pre stavebné konanie na stavbu „Bytový dom GreenTirna“ na rohu ulíc Zelenečská a ul.G.Steinera v Trnave o súhlas s použitím pozemkov vo vlastníctve Mesta Trnava na vybudovanie vjazdu z miestnej komunikácie ul.G.Steinera pre napojenie na účelovú komunikáciu v rámci areálu uvedenej stavby a tiež o súhlas s použitím pozemkov mesta Trnava na uloženie prípojok inžinierskych sietí – 2x vodovodnej prípojky, kanalizačnej prípojky a elektrickej prípojky.
Jedná sa o zásah do chodníka a nasledovných pozemkov v k.ú. Trnava vo vlastníctve mesta Trnava:
1. vjazd z MK G.Steinera: parc.reg.“E“ parc.č. 1969/120, LV č. 11228
2. vodovodná prípojka V1: parc.reg.E“ parc.č. 1969/120 a parc.č. 1970/61, LV č. 11228
3. vodovodná prípojka V2 (požiarna): par.reg.“C“ 9072/5 a parc.č. 8993/1, LV č. 5000
4. kanalizačná prípojka: par.reg.“C“ 9072/5 a parc.č. 8993/1, LV č. 5000
5. NN podzemné elektrické vedenie: parc.reg.“C“ 8252/92, 8269/18, 9072/5, 8993/1, LV č. 5000
Odbor územného rozvoja a koncepcií vydal k stavbe „Bytový dom GreenTirna“ záväzné stanovisko OÚRaK/46111-100340/2025/Vor zo dňa 1.10.2025.
14.10.2025 bolo Mestom Trnava vo veci stavby zahájené stavebné konanie.
Vo veci možného ovplyvnenia a znehodnotenia budúceho možného využitia pozemku je za OURaK nasledovné stanovisko: vzhľadom na rozsah el. prípojky sa nedá vylúčiť, že v budúcnosti môže prísť k negatívnemu ovplyvneniu využitia pozemkov mesta.
Nakoľko vjazd nemá charakter priameho vstupu z verejnej komunikácie na pozemok žiadateľa, ale prechádza cez existujúci chodník a pozemok vo vlastníctve mesta Trnava, navrhuje majetková komisia v tomto prípade zriadenie vecného bremena.
V zmysle § 3 ods. 5 písm. p) Zásad hospodárenia a nakladania s majetkom mesta a majetkom štátu, ktorý mesto užíva, podlieha zriadenie vecného bremena schváleniu mestským zastupiteľstvom. 
V zmysle uvedených skutočností po rokovaní dňa 18.11.2025 majetková komisia odporúča mestskému zastupiteľstvu: 
1) súhlasiť s použitím pozemku mesta Trnava parc.reg.“E“ parc.č. 1969/120, zapísaného na LV č. 11228, k.ú. Trnava na vybudovanie vjazdu z miestnej komunikácie na ul. G. Steinera na účelovú komunikáciu v rámci stavby „Bytový dom GreenTirna“ v zmysle projektovej dokumentácie schválenej v stavebnom konaní, pre Biatec Development, s.r.o., Bratislavská cesta 45, Trnava, IČO 43 844 758, a to za predpokladu dodržania podmienok daných príslušným stavebným úradom pre predmetnú stavbu.
2) schváliť zriadenie odplatného, časovo neobmedzeného vecného bremena, spočívajúceho v povinnosti Mesta Trnava strpieť na časti pozemku v k.ú. Trnava parc.reg.“E“ parc.č. 1969/120 zastavaná plocha a nádvorie s výmerou 333 m2, zapísanom na LV č. 11228, v rozsahu určenom po kolaudácii vjazdu na základe porealizačného geometrického plánu, zabezpečeného stavebníkom na jeho náklady, existenciu vjazdu z miestnej komunikácie na ul. G. Steinera na účelovú komunikáciu v rámci stavby „Bytový dom GreenTirna“ v prospech Biatec Development s.r.o., Bratislavská cesta 45, Trnava, IČO 43 844 758 za odplatu stanovenú znaleckým posudkom, ktorý zabezpečí Mesto Trnava a náklady na jeho vyhotovenie budú započítané k odplate za zriadenie vecného bremena. Návrh na vklad zmluvy o zriadení vecného bremena do katastra nehnuteľností, spolu s návrhom na zápis geometrického plánu do katastra nehnuteľností zabezpečí Mesto Trnava na náklady stavebníka, ktorý budú znášať správne poplatky s tým spojené.
Spol. Biatec Development, s.r.o, požiadala v súvislosti s výstavbou „Bytový dom GreenTirna“ taktiež o súhlas na umiestnenie prípojok inžinierskych sietí na pozemkoch mesta Trnava nasledovne: 
· vodovodná prípojka V1- dĺžka 3,46 m: parc.reg.E“ parc.č. 1969/120 a parc.č. 1970/61, LV č. 11228
· vodovodná prípojka V2 (požiarna) – dĺžka 18,09 m: par.reg.“C“ 9072/5 a parc.č. 8993/1, LV č. 5000
· kanalizačná prípojka – dĺžka 13,335 m: par.reg.“C“ 9072/5 a parc.č. 8993/1, LV č. 5000
· elektro prípojka - NN podzemné elektrické vedenie – dĺžka 78,60 m: parc.reg.“C“ 8252/92, 8269/18, 9072/5, 8993/1, LV č. 5000
Nové šachty ani technologické skrinky na pozemkoch mesta nebudú budované.
Pri navrhovaných vodovodných prípojkach a kanalizačnej prípojke sa za splnenia podmienok daných stavebným úradom nepredpokladá ovplyvnenie využitia dotknutých pozemkov vo vlastníctve mesta. Pri elektrickej prípojke sa ovplyvnenie využitia pozemkov predpokladá.
V zmysle § 20 ods. 6 „Zásad hospodárenia a nakladania s majetkom mesta a s majetkom štátu, ktorý Mesto užíva" v platnom znení (ďalej len „Zásady") prípojky k stavebným objektom je možné umiestňovať na pozemkoch vo vlastníctve Mesta Trnava nasledovne: 
· ak prípojka neovplyvní využitie pozemku na určený účel, môže primátor mesta na základe odporučenia majetkovej komisie dať súhlas s použitím pozemku na uloženie prípojky
· ak vybudovanie prípojky ovplyvní a znehodnotí budúce možné využitie pozemku, zriadi sa odplatné časovo neobmedzené vecné bremeno v prospech každodobého vlastníka prípojky. Odplata za zriadenie vecného bremena sa určí podľa dĺžky prípojky vo výške 79,52 eur/m v zmysle príkazu primátora mesta č.1/2025. V prípade, že k uzavretiu príslušnej zmluvy dôjde až v období. Kedy bude v zmysle Zásad už nová sadzba odplaty, bude jej výška primerane upravená.
V prípade prípojok k stavebným objektom, ktoré sú vedené cez pozemky mesta Trnava, Zásady neriešia požiadavku na pripokládku chráničiek pre mestskú optickú sieť. Pripokládky sú riešené v Zásadách v prípade rozvodov inžinierskych sietí na pozemkoch mesta Trnava.
3) Nakoľko sa pri dodržaní technických podmienok, ktoré vyplynú z povoľovacieho procesu pre stavbu vodovodných prípojok a kanalizačnej prípojky a tiež rozkopávkových povolení na zeleni a spevnených plochách nepredpokladá ovplyvnenie a znehodnotenie budúceho možného využitia pozemkov mesta parc.reg.E“ parc.č. 1969/120 a parc.č. 1970/61, par.reg.“C“ 9072/5 a parc.č. 8993/1 majetková komisia odporúča primátorovi mesta dať súhlas s použitím uvedených pozemkov pre stavebníka Biatec Development, s.r.o., Bratislavská cesta 45, Trnava, IČO 43 844 758, na uloženie – kanalizačnej, vodovodnej a vodovodnej požiarnej prípojky.
4) Vo veci elektrickej prípojky - NN podzemného elektrického vedenia - odporúča majetková komisia mestskému zastupiteľstvu vzhľadom na predpokladané ovplyvnenie využitia pozemkov mesta schváliť zriadenie odplatného, časovo neobmedzeného vecného bremena, spočívajúceho v povinnosti Mesta Trnava strpieť na častiach pozemkov v k.ú. Trnava parc.reg.“C“ parc.č. 8252/92 zastavaná plocha a nádvorie s výmerou 837 m2, parc.č. 8269/18 zastavaná plocha a nádvorie s výmerou 1630 m2, parc.č. 9072/5 zastavaná plocha a nádvorie s výmerou 12626 m2 a parc.č. 8993/1 zastavaná plocha a nádvorie s výmerou 1476 m2, zapísaných na LV č. 5000, v rozsahu určenom po kolaudácii vjazdu na základe porealizačného geometrického plánu, zabezpečeného stavebníkom na jeho náklady, zriadenie a uloženie elektrickej prípojky, vybudovanej v rámci stavby „Bytový dom Green Tirna“ (elektroenergetického zariadenia), jej užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy ako aj odstránenie elektroenergetického zariadenia v rozsahu podľa uvedeného geometrického plánu a tiež vstup osôb, vjazd vozidiel, strojov a iných mechanizmov oprávneného z vecného bremena z dôvodu prevádzky, údržby, opráv a rekonštrukcie elektroenergetického zariadenia v nevyhnutnej miere v celom rozsahu zaťažených pozemkov; v prospech Západoslovenská distribučná, a.s., Čulenova 6, Bratislava, IČO 36 361 518; za odplatu stanovenú Zásadami vo výške 79,52 eur/m, t.j. za celkovú odplatu vo výške 6250,30 eura. Platiteľom odplaty za zriadenie vecného bremena bude Biatec Development, s.r.o., Bratislavská cesta 45, Trnava, IČO 43 844 758. Návrh na vklad zmluvy o zriadení vecného bremena do katastra nehnuteľností, spolu s návrhom na zápis geometrického plánu do katastra nehnuteľností zabezpečí Mesto Trnava na náklady stavebníka, ktorý bude znášať správne poplatky s tým spojené.
Na schválenie uznesenia je potrebná nadpolovičná väčšina poslancov MZ, prítomných na rokovaní.


Prílohy
Mapa širších vzťahov

